ddrg/super_eurlex huggingface dataset:
Συμπεράσματα του Συμβουλίου

της 2ας Δεκεμβρίου 2002

για την παχυσαρκία

(2003/C 11/02)

ΤΟ ΣΥΜΒΟΥΛΙΟ

- ΥΠΟΓΡΑΜΜΙΖΕΙ τη μεγάλη του ανησυχία για τις σοβαρές υγειονομικές, κοινωνικές και οικονομικές επιπτώσεις της ολοένα αυξανόμενης συχνόμενης του υπερβάλλοντος βάρους και της παχυσαρκίας ατόμων και δη παιδιών εντός της Ευρωπαϊκής Κοινότητας,

- ΠΑΡΑΠΕΜΠΕΙ στα επιστημονικά πόρισματα που δείχνουν ότι η παχυσαρκία συνιστά την βασικότερη αιτία μιας σειράς σοβαρών παρεπομένων νόσων και επισημαίνουν ότι ένα 15 % των παιδιών και των εφήβων στην Ευρώπη υποφέρει από παχυσαρκία, καθώς και ότι αυτός ο αριθμός θα αυξηθεί δραματικά σε πολλά κράτη μέλη παρεκτός εάν αναληφθεί η δέουσα δράση,

- ΕΠΑΝΕΠΙΚΥΡΩΝΕΙ το ψήφισμα του Συμβουλίου της 3ης Δεκεμβρίου 1990 όσον αφορά το πρόγραμμα δράσης για την υγεία και τη διατροφή(1), τα συμπεράσματα του Συμβουλίου και των υπουργών υγείας των συνελθόντων στα πλαίσια του Συμβουλίου της 15ης Μαΐου 1992(2) για τη διατροφή και την υγεία, και το ψήφισμα του Συμβουλίου της 14ης Δεκεμβρίου 2000 για την υγεία και τη διατροφή(3),

- ΑΝΑΦΕΡΕΤΑΙ στην έμφαση την οποία έδωσε στα πολλαπλά προβλήματα που οφείλονται στην παχυσαρκία η διάσκεψη της ΕΕ για την παχυσαρκία που πραγματοποιήθηκε στην Κοπεγχάγη από 11 έως 12 Σεπτεμβρίου 2002, καθώς και στο επείγον αίτημα κορυφαίων διεθνών εμπειρογνωμόνων να αναληφθεί δράση το ταχύτερο δυνατόν βάσει της υφισταμένης τεκμηρίωσης, ταυτόχρονα δε να συγκεντρωθούν νέες γνώσεις,

- ΤΟΝΙΖΕΙ την ανάγκη να ακολουθείται, κατά την πρόληψη και αντιμετώπιση των προβλημάτων που προκύπτουν από την παχυσαρκία, πολυτομεακή προσέγγιση στην οποία να συμπεριλαμβάνονται συν τοις άλλοις ο υγειονομικός, ο κοινωνικός, ο διατροφικός, ο εκπαιδευτικός, ο πολιτιστικός τομέας και ο τομέας των μεταφορών,

ΚΑΛΕΙ ΤΑ ΚΡΑΤΗ ΜΕΛΗ να συνεκτιμήσουν στις εθνικές τους πολιτικές για τη δημόσια υγεία την ανάγκη να αντιμετωπιστεί το θέμα της παχυσαρκίας,

ΚΑΛΕΙ ΤΗΝ ΕΠΙΤΡΟΠΗ:

1. να εντείνει τις προσπάθειές της για πρόληψη και καταπολέμηση της παχυσαρκίας, να δείξει δε μεγαλύτερη ανταπόκριση στις εκκλήσεις του ψηφίσματος του Συμβουλίου της 14ης Δεκεμβρίου 2000·

2. να υποστηρίξει τα κράτη μέλη στις προσπάθειές τους για πρόληψη και αντιμετώπιση της παχυσαρκίας, λαμβάνοντας υπόψη τους πιθανούς κινδύνους που προκαλεί ο ακατάστατος τρόπος διατροφής και εκπονώντας κυρίως καινοτόμους δράσεις και προσεγγίσεις όσον αφορά τη διατροφή και τη σωματική άσκηση·

3. να συνεχίσει να ενισχύει την έρευνα στον τομέα της παχυσαρκίας·

4. να μεριμνήσει προκειμένου η πρόληψη της παχυσαρκίας να ληφθεί υπόψη στις σχετικές κοινοτικές πολιτικές, ιδιαίτερα δε στα πλαίσια του κοινοτικού προγράμματος δράσης στον τομέα της δημόσιας υγείας (2003 έως 2008).

(1) ΕΕ C 329 της 31.12.1990, σ. 1.

(2) ΕΕ C 148 της 12.6.1992, σ. 2.

(3) ΕΕ C 20 της 23.1.2001, σ. 1.
Συμπεράσματα του Συμβουλίου

της 19ης Δεκεμβρίου 2002

σχετικά με την οδηγία "Τηλεόραση χωρίς σύνορα"

(2003/C 13/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

1. ΥΠΕΝΘΥΜΙΖΕΙ τη σύνοδο του Συμβουλίου της 23ης Μαΐου 2002, η οποία υπογράμμισε την ευρεία συναίνεση ότι υπάρχει ανάγκη εκτεταμένης προπαρασκευής πριν από την εκπόνηση οιασδήποτε μελλοντικής πρότασης όσον αφορά την οδηγία.

2. ΥΠΟΓΡΑΜΜΙΖΕΙ τη σημασία της αξιοποίησης, μεταξύ άλλων, της εμπειρίας των κρατών μελών στον τομέα αυτόν, ιδίως στον τομέα της γραπτής νομοθεσίας, της συνρύθμισης και της αυτορύθμισης.

3. ΕΠΙΘΥΜΕΙ να εξάρει τη σημασία του θέματος της διατήρησης της διττής, πολιτιστικής και οικονομικής, διάστασης των μέσων τηλεοπτικής ενημέρωσης, και θεωρεί χρήσιμη την ανταλλαγή απόψεων γύρω από τις σύγχρονες εμπειρίες,

4. ΥΠΕΝΘΥΜΙΖΕΙ τις βασικές αρχές στις οποίες στηρίζεται η οδηγία, ορισμένες από τις οποίες μπορούν να συνοψισθούν ως εξής:

- εξασφάλιση της εντός της Κοινότητας ελεύθερης κυκλοφορίας των υπηρεσιών τηλεοπτικών εκπομπών, με βάση την αρχή της χώρας προέλευσης,

- προώθηση της πολιτισμικής και γλωσσικής πολυμορφίας και ενίσχυση της Ευρωπαϊκής οπτικοακουστικής βιομηχανίας,

- ενίσχυση του απαραίτητου ρόλου των τηλεοπτικών εκπομπών στη δημοκρατική, κοινωνική και πολιτιστική ζωή της κοινωνίας.

5. ΤΟΝΙΖΕΙ ότι, προκειμένου να δημιουργηθεί ένα κανονιστικό πλαίσιο, ευνοϊκό για την ανάπτυξη του τομέα, και να διευκολυνθεί η πρόσβαση των πολιτών σε μια ευρεία επιλογή προγραμμάτων τηλεόρασης, προερχομένων από διάφορα κράτη μέλη, προέχει η Επιτροπή να συνεκτιμήσει κατά τις εργασίες της, μεταξύ άλλων βάσει της εμπειρίας των κρατών μελών, κατά πόσον είναι ανάγκη να λαμβάνονται υπόψη και άλλες εξελίξεις που έχουν σημασία για τον ραδιοτηλεοπτικό τομέα, ειδικά οι επιπτώσεις νέων μέσων μετάδοσης οπτικοακουστικού περιεχομένου, παραδείγματος χάριν αλληλοεπιδραστικών μέσων.

6. ΑΝΑΜΕΝΕΙ την προσεχή έκθεση της Επιτροπής σχετικά με την εφαρμογή της οδηγίας "Τηλεόραση χωρίς Σύνορα", και διεξοδικές συζητήσεις κατά την προπαρασκευή από την Επιτροπή κάθε μελλοντικής πρότασης σχετικά με την οδηγία, ιδίως εντός της επιτροπής επαφών, η οποία, μεταξύ άλλων, συνεστήθη για τη συζήτηση θεμάτων που αφορούν την οδηγία.

7. ΕΚΦΡΑΖΕΙ την πρόθεσή του να καταγράφει τακτικά την πρόοδο αυτών των συζητήσεων.
Γραφεία πληροφοριών ποδοσφαίρου στα κράτη μέλη της ΕΕ



Επίσημη Εφημερίδα αριθ. C 024 της 31/01/2003 σ. 0012 - 0012



Γραφεία πληροφοριών ποδοσφαίρου στα κράτη μέλη της ΕΕ (2003/C 24/05) Απόφαση 2002/348/ΔΕΥ του Συμβουλίου, της 25ης Απριλίου 2002, σχετικά με την ασφάλεια κατά τη διεξαγωγή ποδοσφαιρικών αγώνων με διεθνή διάσταση, άρθρο 1 (ΕΕ L 121 της 8.5.2002, σ. 1). >ΘΕΣΗ ΠΙΝΑΚΑ>
Ενημέρωση σχετικά με την ημερομηνία έναρξης ισχύος της συνθήκης της Νίκαιας που τροποποιεί τη συνθήκη για την Ευρωπαϊκή Ένωσης, τις συνθήκες για την ίδρυση των Ευρωπαϊκών Κοινοτήτων και ορισμένες συναφείς πράξεις, που υπογράφηκε στη Νίκαια στις 26 Φεβρουαρίου 2001

(2003/C 24/04)

Η συνθήκη για την Ευρωπαϊκή Ένωση, που υπογράφηκε στη Νίκαια στις 26 Φεβρουαρίου 2001(1), αρχίζει να ισχύει την 1η Φεβρουαρίου 2003, σύμφωνα με το άρθρο 12, παράγραφος 2, δεδομένου ότι το τελευταίο έγγραφο επικύρωσης κατατέθηκε στις 18 Δεκεμβρίου 2002.

(1) EE C 80 της 10.3.2001, σ. 1.
52003XG0208(01)

Κατάσταση διορισμών του συμβουλίου — Οκτώβριος, Νοέμβριος και Δεκέμβριος 2002 (κοινωνικός τομέας)



Επίσημη Εφημερίδα αριθ. C 030 της 08/02/2003 σ. 0001 - 0002
Συμπεράσματα του Συμβουλίου (Παιδεία, Νεότητα και Πολιτισμός)

της 6ης Φεβρουαρίου 2003

Συμβολή στο Ευρωπαϊκό Συμβούλιο της 21ης Μαρτίου 2003

(2003/C 77/02)

Η σημασία της εκπαίδευσης και της κατάρτισης για την κοινωνία της γνώσης και για την οικονομία της Ευρώπης και ο ρόλος τους στην επίτευξη της στρατηγικής της Λισαβόνας έχουν τονισθεί συχνά και σταθερά από το Μάρτιο του 2000. Αυτό αναγνωρίζεται και όσον αφορά τις προτεραιότητες πολιτικής και επενδύσεων στη συγκεφαλαιωτική έκθεση της Επιτροπής προς το εαρινό Ευρωπαϊκό Συμβούλιο του 2003.

Το Συμβούλιο εφιστά την προσοχή στη δράση που έχει αναληφθεί για την εφαρμογή του αναλυτικού προγράμματος εργασίας για την παρακολούθηση των στόχων των συστημάτων εκπαίδευσης και κατάρτισης στην Ευρώπη, το οποίο τονίζει την απασχολησιμότητα καθώς και ορισμένες άλλες διαστάσεις όπως είναι η κοινωνική συνοχή, η ιδιότητα του πολίτη ή η γλωσσική ποικιλία, όπως επαναβεβαιώθηκε στα συμπεράσματα του Ευρωπαϊκού Συμβουλίου της Βαρκελώνης (15-16 Μαρτίου 2002). Το Συμβούλιο επιβεβαιώνει τη δέσμευσή του να καταρτίσει τη σχετική ενδιάμεση έκθεση εγκαίρως για το εαρινό Ευρωπαϊκό Συμβούλιο του 2004.

Το Συμβούλιο προτείνει στο Ευρωπαϊκό Συμβούλιο να εγκρίνει τις προσπάθειες αυτές και ειδικότερα:

- να υποστηρίξει ρητά τις τρέχουσες δραστηριότητες με σκοπό τη δημιουργία επαρκούς συνοχής, συμβατότητας και ελκυστικότητας στον τομέα της εκπαίδευσης και κατάρτισης, στην Ευρώπη, ειδικότερα μέσω της εφαρμογής του αναλυτικού προγράμματος εργασίας για τους στόχους, συμπεριλαμβανομένης της δήλωσης της Κοπεγχάγης για την επαγγελματική εκπαίδευση και κατάρτιση και μέσω περαιτέρω ενθάρρυνσης της διαδικασίας της Μπολόνια για την τριτοβάθμια εκπαίδευση,

- να τονίσει τη διαρκή ανάγκη για αποφασιστική πρόοδο όσον αφορά τη διαφάνεια, την αναγνώριση των τυπικών προσόντων και τη διασφάλιση της ποιότητας στην Ευρωπαϊκή Ένωση με παράλληλο σεβασμό των ευθυνών των κρατών μελών,

- να υπογραμμίσει τη σημασία που έχει η ενίσχυση της προώθησης των ευρωπαϊκών συστημάτων και ιδρυμάτων εκπαίδευσης και κατάρτισης ως παγκόσμιων σημείων αναφοράς,

- να τονίσει τη σημασία της επόμενης γενιάς κοινοτικών προγραμμάτων στον τομέα της εκπαίδευσης και της κατάρτισης για την επίτευξη των στόχων της Λισαβόνας σύμφωνα με το αναλυτικό πρόγραμμα εργασίας για τους στόχους,

- να τονίσει τη σημασία των αποτελεσματικών και αποδοτικών επενδύσεων για την περαιτέρω ανάπτυξη των συστημάτων εκπαίδευσης και κατάρτισης.
52003XG0614(01)

Κατάσταση διορισμών του Συμβουλίου (Απρίλιος και Μάιος 2003) (κοινωνικός τομέας)



Επίσημη Εφημερίδα αριθ. C 140 της 14/06/2003 σ. 0001 - 0002
Συμπεράσματα του Συμβουλίου

της 13ης Μαΐου 2003

σχετικά με την "Ευρωπαϊκή άμυνα - βιομηχανικά θέματα και θέματα αγοράς: προς μια πολιτική της ΕΕ για τον αμυντικό εξοπλισμό"

(2003/C 149/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΟΥ για την ανακοίνωση της Επιτροπής με θέμα "Προς μια πολιτική της ΕΕ για τους αμυντικούς εξοπλισμούς" ως μια πολύτιμη συμβολή προς τη δημιουργία των απαραίτητων προϋποθέσεων για την ενίσχυση της θέσης στη βιομηχανία και στην αγορά των ευρωπαϊκών επιχειρήσεων που συνδέονται άμεσα ή έμμεσα με την αγορά αμυντικών εξοπλισμών, για την πρόοδο της σχετικής με την άμυνα έρευνας και τη βελτίωση της διεθνούς ανταγωνιστικότητας των οικείων βιομηχανιών·

ΥΠΕΝΘΥΜΙΖΕΙ ότι το Ευρωπαϊκό Συμβούλιο που πραγματοποιήθηκε στις Βρυξέλλες στις 20 και 21 Μαρτίου 2003 αναγνώρισε το ρόλο που θα μπορούσε να διαδραματίσει η σχετική με την άμυνα και την ασφάλεια Ε& Α στην προώθηση τεχνολογιών αιχμής, τονώνοντας έτσι την καινοτομία και την ανταγωνιστικότητα·

ΑΝΑΓΝΩΡΙΖΕΙ ειδικότερα τη σημασία της θέσπισης ρυθμίσεων που θα μπορούσαν να οδηγήσουν σε καλύτερη οικονομική απόδοση, μεγαλύτερη εναρμόνιση των προτύπων και αποτελεσματικότερο σχεδιασμό και προμήθεια αμυντικού εξοπλισμού και έρευνα και τεχνολογική ανάπτυξη με βάση την τεχνολογική καινοτομία·

ΣΗΜΕΙΩΝΕΙ την πρόθεση της Επιτροπής να αναπτύξει περαιτέρω τις πρωτοβουλίες που έχουν προσδιοριστεί για την επίτευξη αυτών των στόχων και θα εξετάσει τα ειδικά θέματα που ανακύπτουν από την ανακοίνωση στα πλαίσια των κατάλληλων οργάνων του Συμβουλίου, ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΟΥ για τον εκ μέρους της Επιτροπής προσδιορισμό θεμάτων περαιτέρω προβληματισμού και τονίζει τη σημασία της συνεκτίμησης, στην ανάλυση αυτή, της συμβολής που μπορεί να έχουν για την ευόδωση των στόχων της Λισσαβώνας οι ερευνητές - επιχειρηματίες, οι νεοσύστατες εταιρίες ή οι μικρομεσαίες επιχειρήσεις·

ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΟΥ για την πρόθεση της Επιτροπής να υποβάλει έως τα τέλη του 2003 νέα ανακοίνωση που θα αναπτύσσει πληρέστερα τη σχεδιασμένη προπαρασκευαστική της δράση ως προς τη σχετική με την ασφάλεια έρευνα, με αναφορά και στις μακροπρόθεσμες προοπτικές·

ΚΑΛΕΙ την Επιτροπή να υποβάλει έως τα τέλη του 2003 έκθεση για την επιτελούμενη πρόοδο προς επίτευξη των προεκτεθέντων στόχων.
Προσωρινή διεύθυνση της Γραμματείας της Ευρωπαϊκής Αστυνομικής Ακαδημίας (ΕΑΑ)



Επίσημη Εφημερίδα αριθ. C 055 της 02/03/2002 σ. 0001 - 0001



Προσωρινή διεύθυνση της Γραμματείας της Ευρωπαϊκής Αστυνομικής Ακαδημίας (ΕΑΑ) (2002/C 55/01) Εν αναμονή απόφασης του Συμβουλίου για τον καθορισμό του τόπου της έδρας της μόνιμης γραμματείας της ΕΑΑ(1), η προσωρινή διεύθυνση της γραμματείας, από 1ης Μαρτίου 2002, είναι η ακόλουθη: CEPOL c/o Politiskolen Brøndbyøster Boulevard 30 DK - 2605 Brøndby Τηλ. (45) 33 14 88 88 (ext. 66 02) Φαξ (45) 33 43 00 49 (1) ΕΕ L 336 της 30.12.2000, σ. 1.
52002XG0312(01)

Κατάσταση διορισμών του Συμβουλίου — Ιανουάριος 2002 (κοινωνικός τομέας)



Επίσημη Εφημερίδα αριθ. C 063 της 12/03/2002 σ. 0002 - 0002
52002XG0507(01)

Κατάσταση διορισμών του Συμβουλίου — Φεβρουαρίου, Μαρτίου και Απριλίου 2002 (κοινωνικός τομέας)



Επίσημη Εφημερίδα αριθ. C 110 της 07/05/2002 σ. 0001 - 0001
Ανακοίνωση για το άνοιγμα των ποσοστώσεων που καθορίζονται με την απόφαση των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 21ης Μαΐου 2002, για τις εισαγωγές ορισμένων προϊόντων σιδήρου και χάλυβα που καλύπτονται από τη συνθήκη EKAX, καταγωγής Καζακστάν

(2002/C 124/01)

Σύμφωνα με την απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 21ης Μαΐου 2002, η ανακοίνωση 2001/C 374/03 για το άνοιγμα των ποσοστώσεων(1) τροποποιείται ως εξής:

1. Η περίοδος ισχύος που μνημονεύεται στην παράγραφο 1 τροποποιείται και καθίσταται "1η Ιανουαρίου 2002 έως 31η Δεκεμβρίου 2002".

2. Στο προσάρτημα 2, στο άρθρο 4 παράγραφος 1 η ημερομηνία "30 Σεπτεμβρίου 2002" αντικαθίσταται από την ημερομηνία "31 Μαρτίου 2003"· η ημερομηνία "30 Ιουνίου 2002" αντικαθίσταται από την ημερομηνία "31 Δεκεμβρίου 2002".

3. Το προσάρτημα 7 αυτού του παραρτήματος αντικαθίσταται από το συνημμένο προσάρτημα 7.

Όλες οι λοιπές διατάξεις της ανακοίνωσης (2001/C 374/03) παραμένουν ως έχουν.

(1) ΕΕ C 374 της 29.12.2001, σ. 23.

Προσάρτημα 7

ΠΟΣΟΣΤΩΣΕΙΣ

>ΘΕΣΗ ΠΙΝΑΚΑ>
Ανακοίνωση για το άνοιγμα των ποσοστώσεων που καθορίζονται με την απόφαση των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 17ης Ιουνίου 2002, για τις εισαγωγές ορισμένων προϊόντων σιδήρου και χάλυβα που καλύπτονται από τη συνθήκη ΕΚΑΧ, καταγωγής από το Καζακστάν

(2002/C 150/03)

Σύμφωνα με την απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 17ης Ιουνίου 2002 η ανακοίνωση 2001/C 374/02 για το άνοιγμα των ποσοστώσεων(1), τροποποιείται ως εξής:

1. Η περίοδος ισχύος που μνημονεύεται στην παράγραφο 1 τροποποιείται και καθίσταται 1η Ιανουαρίου 2002 έως 31η Δεκεμβρίου 2002.

2. Στο προσάρτημα 2, στο άρθρο 4, παράγραφος 1 η ημερομηνία "30 Σεπτεμβρίου 2002" αντικαθίσταται από την ημερομηνία "31 Μαρτίου 2003"· η ημερομηνία "30 Ιουνίου 2002" αντικαθίσταται από την ημερομηνία "31 Δεκεμβρίου 2002".

3. Το προσάρτημα 7 αυτού του παραρτήματος αντικαθίσταται από το συνημμένο προσάρτημα 7.

Όλες οι λοιπές διατάξεις της ανακοίνωσης (2001/C 374/04) παραμένουν ως έχουν.

(1) ΕΕ C 374 της 29.12.2001, σ. 39.

Προσάρτημα 7

ΠΟΣΟΣΤΩΣΕΙΣ

>ΘΕΣΗ ΠΙΝΑΚΑ>
52002XG0723(01)

Κατάσταση διορισμών του Συμβουλίου — Μάιος και Ιούνιος 2002 (κοινωνικός τομέας)



Επίσημη Εφημερίδα αριθ. C 175 της 23/07/2002 σ. 0001 - 0001
52002XG1022(02)

Κατάλογος των εθνικών σημείων επαφής που αναφέρονται στο άρθρο 3 παράγραφος 1 της απόφασης του Συμβουλίου της 28ης Μαΐου 2001, σχετικά με τη διαβίβαση δειγμάτων ελεγχόμενων ουσιών (2001/419/ΔΕΥ)



Επίσημη Εφημερίδα αριθ. C 253 της 22/10/2002 σ. 0002 - 0003
52002XG1112(01)

Κατάσταση διορισμών του Συμβουλίου — Ιούλιος, Αύγουστος και Σεπτέμβριος 2002 (κοινωνικός τομέας)



Επίσημη Εφημερίδα αριθ. C 275 της 12/11/2002 σ. 0001 - 0001
Διορθωτικό στην έκθεση σχετικά με την εφαρμογή στα κράτη μέλη της οδηγίας 82/501/ΕΟΚ της 24ης Ιουνίου 1982 περί του κινδύνου ατυχημάτων μεγάλης εκτάσεως τον οποίο περικλείουν ορισμένες βιομηχανικές δραστηριότητες για την περίοδο 1997-1999

(Επίσημη Εφημερίδα των Ευρωπαϊκών Κοινοτήτων C 28 της 31ης Ιανουαρίου 2002)

(2002/C 43/19)

Στο εξώφυλλο και στη σελίδα 1, στην επικεφαλίδα (ονομασία του οργάνου):

αντί: "ΣΥΜΒΟΥΛΙΟ",

διάβαζε: "ΕΠΙΤΡΟΠΗ".
52002XG0122(01)

Κατάσταση διορισμών του Συμβουλίου — Νοέμβριος και Δεκέμβριος 2001 (κοινωνικός τομέας)



Επίσημη Εφημερίδα αριθ. C 018 της 22/01/2002 σ. 0001 - 0001
Απόφαση του Συμβουλίου

της 15ης Μαρτίου 2001

σχετικά με την προσαρμογή των βασικών μισθών και επιδομάτων του προσωπικού της Ευρωπόλ

(2001/C 112/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ(1) ("κανονισμός υπηρεσιακής κατάστασης"), και ιδίως το άρθρο 44,

την πρωτοβουλία του Βασιλείου της Σουηδίας(2),

τη γνώμη του Ευρωπαϊκού Κοινοβουλίου,

την εξέταση των αποδοχών των υπαλλήλων της Ευρωπόλ από το διοικητικό συμβούλιο της Ευρωπόλ,

Εκτιμώντας τα ακόλουθα:

(1) Το διοικητικό συμβούλιο έλαβε υπόψη του για την προαναφερθείσα εξέταση τις αλλαγές του κόστους ζωής στη Χάγη, καθώς και τις αλλαγές των μισθών στις δημόσιες υπηρεσίες των κρατών μελών και τις ανάγκες προσλήψεων της Ευρωπόλ.

(2) Αυτή η εξέταση δικαιολογεί αύξηση των αποδοχών κατά 3,7 % για την περίοδο μεταξύ της 1ης Ιουλίου 1999 και της 1ης Ιουλίου 2000.

(3) Εναπόκειται στο Συμβούλιο να προσαρμόσει, ομοφώνως, τους βασικούς μισθούς και τα επιδόματα των υπαλλήλων της Ευρωπόλ, με βάση την εξέταση αυτή,

ΑΠΟΦΑΣΙΖΕΙ:

Άρθρο 1

Ο κανονισμός υπηρεσιακής κατάστασης τροποποιείται ως εξής:

1. Από 1ης Ιουλίου 1999:

α)

>ΘΕΣΗ ΠΙΝΑΚΑ>

β) Στο άρθρο 59 παράγραφος 3, το ποσό των "812,38 ευρώ" αντικαθίσταται από το ποσό των "842,44 ευρώ".

γ) Στο άρθρο 59, παράγραφος 3, το ποσό των "1624,76 ευρώ" αντικαθίσταται από το ποσό των "1684,88 ευρώ".

δ) Στο άρθρο 60 παράγραφος 1, το ποσό των "216,63 ευρώ" αντικαθίσταται από το ποσό των "224,65 ευρώ".

ε) Στο παράρτημα 5 άρθρο 2 παράγραφος 1, το ποσό των "226,48 ευρώ" αντικαθίσταται από το ποσό των "234,86 ευρώ".

στ) Στο παράρτημα 5 άρθρο 3 παράγραφος 1, το ποσό των "9847,03 ευρώ" αντικαθίσταται από το ποσό των "10211,37 ευρώ".

ζ) Στο παράρτημα 5 άρθρο 3 παράγραφος 1, το ποσό των "2215,58 ευρώ" αντικαθίσταται από το ποσό των "2297,56 ευρώ".

η) Στο παράρτημα 5 άρθρο 3 παράγραφος 1, το ποσό των "13293,49 ευρώ" αντικαθίσταται από το ποσό των "13785,35 ευρώ".

θ) Στο παράρτημα 5 άρθρο 4 παράγραφος 1, το ποσό των "984,70 ευρώ" αντικαθίσταται από το ποσό των "1021,13 ευρώ".

ι) Στο παράρτημα 5 άρθρο 4 παράγραφος 1, το ποσό των "738,53 ευρώ" αντικαθίσταται από το ποσό των "765,86 ευρώ".

ια) Στο παράρτημα 5 άρθρο 4 παράγραφος 1, το ποσό των "492,35 ευρώ" αντικαθίσταται από το ποσό των "510,57 ευρώ".

ιβ) Στο παράρτημα 5 άρθρο 4 παράγραφος 1, το ποσό των "393,88 ευρώ" αντικαθίσταται από το ποσό των "408,45 ευρώ".

2. Στο παράρτημα 5 άρθρο 7 παράγραφος 3, το ποσό των "0,20 ευρώ" αντικαθίσταται από το ποσό των "0,21 ευρώ".

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση παράγει αποτελέσματα από την επόμενη ημέρα της έκδοσής της από το Συμβούλιο.

Βρυξέλλες, 15 Μαρτίου 2001.

Για το Συμβούλιο

Ο Πρόεδρος

M.I. Klingvall

(1) ΕΕ C 26 της 30.1.1999, σ. 23.

(2) ΕΕ C 18 της 19.1.2001, σ. 7.
Κατάλογος διορισμών του Συμβουλίου — Μάρτιος και Απρίλιος 2001 (κοινωνικός τομέας)



Επίσημη Εφημερίδα αριθ. C 152 της 23/05/2001 σ. 0001 - 0002



Κατάλογος διορισμών του Συμβουλίου Μάρτιος και Απρίλιος 2001 (κοινωνικός τομέας) (2001/C 152/01) Επιτροπή Λήξη θητείας Δημοσίευση στην ΕΕ Αντικαθιστώμενος Παραιτηθείς Τακτικό/αναπληρωματικό μέλος Κατηγορία Χώρα Διοριζόμενος Υπηρεσία στην οποία ανήκει Ημερομηνία απόφασης του Συμβουλίου Συμβουλευτική επιτροπή για την ελεύθερη κυκλοφορία των εργαζομένων 16.12.2001 C 4 της 7.1.2000 κ. M. SAUBER Παραιτηθείς Τακτικό μέλος Εργοδότες Λουξεμβούργο κ. J.-P. SCHEUREN Fédération des Artisans 24.4.2001 Συμβουλευτική επιτροπή για την ελεύθερη κυκλοφορία των εργαζομένων 16.12.2001 C 4 της 7.1.2000 κ. M. LEPPÄLÄ Παραιτηθείς Αναπληρωματικό μέλος Εργαζόμενοι Φινλανδία κα L. KOSTIAINEN STTK 24.4.2001 Συμβουλευτική επιτροπή για την επαγγελματική κατάρτιση 4.6.2002 C 165 της 15.6.2000 κ. P. SIMAR Παραιτηθείς Τακτικό μέλος Κυβέρνηση Βέλγιο κα M.-K. VANBOCKESTAL Ministère de l'Emploi et de la Formation 24.4.2001 Συμβουλευτική επιτροπή για την επαγγελματική κατάρτιση 4.6.2002 C 165 της 15.6.2000 κα M. EAST Παραιτηθείσα Τακτικό μέλος Κυβέρνηση Ηνωμένο Βασίλειο κα U. CHATTERJEE Department for Education & Employment European Union Division 24.4.2001 Συμβουλευτική επιτροπή για την επαγγελματική κατάρτιση 27.2.2002 C 165 της 15.6.2000 κα U. CHATTERJEE Παραιτηθείσα Αναπληρωματικό μέλος Κυβέρνηση Ηνωμένο Βασίλειο κ. G. PURSGLOVE Department for Education & Employment European Union Division 24.4.2001 Συμβουλευτική επιτροπή για την κοινωνική ασφάλιση των διακινούμενων εργαζομένων 27.2.2002 C 69 της 10.3.2000 κ. M. SAUBER Παραιτηθείς Αναπληρωματικό μέλος Εργοδότες Λουξεμβούργο κ. R. SCHMIT Fédération des Artisans 24.4.2001 Συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας 17.12.2003 C 1 της 4.1.2001 κ. J. L. CASTELLÁ LÓPEZ Παραιτηθείς Αναπληρωματικό μέλος Κυβέρνηση Ισπανία κα M. LEZCANO NÚÑEZ Instituto Nacional de Seguridad e Higiene en el Trabajo 24.4.2001 Διοικητικό Συμβούλιο του Ευρωπαϊκού Οργανισμού για την ασφάλεια και την υγεία κατά την εργασία 21.3.2002 C 97 της 9.4.1999 κ. R. FINDING Παραιτηθείς Τακτικό μέλος Κυβέρνηση Αυστρία κα E.-E. SZYMANSKI Bundesministerium für Wirtschaft und Arbeit Zentral-Arbeitsinspektorat 24.4.2001 Διοικητικό Συμβούλιο του Ευρωπαϊκού Οργανισμού για την ασφάλεια και την υγεία κατά την εργασία 21.3.2002 C 97 της 9.4.1999 κ. G. POINSTINGL Παραιτηθείς Αναπληρωματικό μέλος Κυβέρνηση Αυστρία κα G. BREINDL Bundesministerium für Wirtschaft und Arbeit Zentral-Arbeitsinspektorat 24.4.2001
52001XG0707(01)

Κατάλογος διορισμών του Συμβουλίου — Μάιος και Ιούνιος 2001 (κοινωνικός τομέας)



Επίσημη Εφημερίδα αριθ. C 191 της 07/07/2001 σ. 0001 - 0001
Ανακοίνωση σχετικά με τα ισχύοντα μέτρα αντιντάμπινγκ όσον αφορά τις εισαγωγές στην Κοινότητα ορισμένων σωλήνων και σωληνώσεων κάθε είδους χωρίς συγκόλληση από σίδηρο ή από μη κραματοποιημένο χάλυβα καταγωγής Ουκρανίας: τροποποίηση της επωνυμίας εταιρείας από την οποία έγινε αποδεκτή ανάληψη υποχρέωσης

(2001/C 198/02)

Η Επιτροπή έλαβε αίτηση στην οποία καλείται να λάβει υπόψη την αλλαγή εταιρικής επωνυμίας. Η αίτηση υποβλήθηκε από μία ουκρανική εταιρεία, της Nikopolsky Seamless Tube Plant "Niko Tube" (προηγουμένως γνωστή ως Nikopol Pivdennotrubny Works, Nikopol), της οποίας οι εξαγωγές στην Κοινότητα ορισμένων τύπων σωλήνων κάθε είδους χωρίς συγκόλληση από μη κραματοποιημένο χάλυβα, καταγωγής Ουκρανίας, υπόκεινται σε μέτρα αντιντάμπινγκ σύμφωνα με τον κανονισμό (ΕΚ) αριθ. 348/2000 του Συμβουλίου, της 17ης Φεβρουαρίου 2000(1), για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα, καταγωγής, μεταξύ άλλων, Ουκρανίας, και την απόφαση 2000/137/ΕΚ της Επιτροπής, της 17ης Φεβρουαρίου 2000 για την κοινή αποδοχή αναλήψης υποχρεώσεων που προτάθηκαν όσον αφορά διαδικασίες αντιντάμπινγκ σχετικά με τις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής, μεταξύ άλλων Ουκρανίας(2).

Η Επιτροπή εξέτασε τις πληροφορίες που υποβλήθηκαν, οι οποίες παρέχουν ικανοποιητικές αποδείξεις ότι η αλλαγή της επωνυμίας δεν θίγει τις εξαγωγικές δραστηριότητες της εταιρείας ορισμένων τύπων σωλήνων χωρίς συγκόλληση από μη κραματοποιημένο χάλυβα. Επομένως, η Επιτροπή κατέληξε στο συμπέρασμα ότι η αλλαγή της εταιρικής επωνυμίας δεν θίγει σε καμία περίπτωση τα πορίσματα της έρευνας, και ιδίως την απαλλαγή από το δασμό αντιντάμπινγκ που επιβλήθηκε με τον κανονισμό (ΕΚ) αριθ. 348/2000 και την κοινή ανάληψη υποχρέωσης που έγινε δεκτή με την απόφαση 2000/137/ΕΚ της Επιτροπής.

Συνεπώς, το δικαίωμα της μετονομασθείσας εταιρείας να τύχει απαλλαγής από το δασμό αντιντάμπινγκ εξακολουθεί να ισχύει.

Για το λόγο αυτό, η αναφορά στην εταιρεία Nikopol Pivdennotrubny Works, Nikopol πρέπει να τροποποιηθεί σε Nikopolsky Seamless Tube Plant "Niko Tube" στο άρθρο 1 παράγραφος 2 και στο άρθρο 2 παράγραφος 4 του κανονισμού (ΕΚ) αριθ. 348/2000 του Συμβουλίου και στο άρθρο 1 της απόφασης 2000/137/ΕΚ της Επιτροπής.

Κατά τον ίδιο τρόπο, ο πρόσθετος κωδικός Taric που είχε χορηγηθεί προηγουμένως στην εταιρεία Nikopol Pivdennotrubny Works, Nikopol, πρέπει να εξακολουθήσει να εφαρμόζεται στη μετονομασθείσα εταιρεία, Nikopolsky Seamless Tube Plant "Niko Tube".

(1) ΕΕ L 45 της 17. 2. 2000, σ. 1.

(2) ΕΕ L 46 της 18.2.2000, σ. 34.
52001XG1012(01)

Κατάλογος διορισμών του Συμβουλίου — Ιούλιος, Αύγουστος και Σεπτέμβριος 2001 (κοινωνικός τομέας)



Επίσημη Εφημερίδα αριθ. C 286 της 12/10/2001 σ. 0001 - 0001
52001XG1121(01)

Κατάσταση διορισμών του Συμβουλίου — Οκτώβριος 2001 (κοινωνικός τομέας)



Επίσημη Εφημερίδα αριθ. C 325 της 21/11/2001 σ. 0001 - 0001